2020. gada . martā Noteikumi Nr.

Rīgā (prot. Nr.            . §)

**Grozījumi Ministru kabineta 2019. gada 8. janvāra noteikumos Nr. 1 “**[**Zinātniskiem**](https://likumi.lv/ta/id/96789-valsts-augu-aizsardzibas-dienesta-nolikums) **mērķiem izmantojamo dzīvnieku aizsardzības noteikumi”**

*Izdoti saskaņā ar*

[*Dzīvnieku aizsardzības likuma*](https://likumi.lv/ta/id/63545-valsts-parvaldes-iekartas-likums)[*10. panta*](https://likumi.lv/ta/id/63545-valsts-parvaldes-iekartas-likums#p16) *4. punktu un 24.2pantu*

Izdarīt Ministru kabineta 2019. gada 8. janvāra noteikumos Nr. 1 “[Zinātniskiem](https://likumi.lv/ta/id/96789-valsts-augu-aizsardzibas-dienesta-nolikums) mērķiem izmantojamo dzīvnieku aizsardzības noteikumi” ([Latvijas Vēstnesis](https://likumi.lv/ta/id/257682), 2019, 8. nr.) šādus grozījumus:

1. Izteikt 3. punktu šādā redakcijā:

“3. Noteikumus piemēro:

3.1. gadījumos, kad dzīvniekus izmanto vai paredz izmantot procedūrās vai kad tos īpaši audzē, lai to orgānus vai audus varētu izmantot zinātniskiem mērķiem;

3.2. līdz brīdim, kad šo noteikumu 3.1. apakšpunktā minētie dzīvnieki ir nogalināti, izmitināti jaunā mājvietā, palaisti brīvībā piemērotā dzīvotnē vai atdoti atpakaļ sugai atbilstošā audzēšanas sistēmā;

3.3. arī tad, ja, izmantojot dzīvnieku procedūrās, ir veikta sāpju, ciešanu, diskomforta vai ilgstoša kaitējuma likvidēšana, sekmīgi izmantojot anestēziju, atsāpināšanu vai citas metodes.”

2. Papildināt noteikumus ar 14.1 punktu šādā redakcijā:

“14.1 Dienests var atļaut procedūrās izmantot klaiņojošu un savvaļā mītošu mājdzīvnieku sugas dzīvnieku tikai tad, ja:

14.11. pastāv būtiska vajadzība pēc pētījumiem par dzīvnieku veselību un labturību vai nopietnu apdraudējumu videi vai cilvēku un dzīvnieku veselībai un;

14.12. ir zinātnisks pamatojums tam, ka procedūras mērķi var sasniegt, vienīgi izmantojot klaiņojošu vai savvaļas dzīvnieku.”

3. Izteikt 22. punktu šādā redakcijā:

“22. Pirms sākt izmēģinājumu dzīvnieku audzēšanu, piegādi un lietošanu, izmēģinājumu dzīvnieku audzētājs, piegādātājs vai lietotājs iesniedz dienestā iesniegumu atļaujas saņemšanai nodarboties ar kādu no darbības veidiem un izmēģinājumu dzīvnieku audzētāja, piegādātāja vai lietotāja reģistrācijai dienesta valsts veterinārās uzraudzības objektu reģistrā. Dienesta tīmekļvietnē pieejams iesnieguma veidlapas paraugs, un tajā norāda vismaz šādu informāciju:

22.1. izmēģinājumu dzīvnieku audzētāja, piegādātāja vai lietotāja nosaukumu, reģistrācijas numuru Uzņēmumu reģistrā un juridisko adresi – juridiskai personai – vai vārdu, uzvārdu, personas kodu un deklarētās dzīvesvietas adresi – fiziskai personai;

22.2. faktiskās atrašanās vietas (dzīvnieku turēšanas vieta) adresi;

22.3. izmēģinājumu dzīvnieku audzētāja, piegādātāja vai lietotāja pilnvarotās personas (pārstāvja) vārdu, uzvārdu, personas kodu, tālruņa numuru, e-pasta adresi;

22.4. personu, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām;

22.5. šo noteikumu 45. punktā minētās personas vai personu vārdu, uzvārdu, personas kodu, tālruņa numuru, e-pasta adresi un atbilstoši šo noteikumu IX nodaļai izsniegtās atļaujas numuru;

22.6. šo noteikumu 50. punktā minētās personas vai personu vārdu, uzvārdu, personas kodu, tālruņa numuru, e-pasta adresi;

22.7. darbības veidus – izmēģinājumu dzīvnieku audzēšana, izmēģinājumu dzīvnieku piegāde vai izmēģinājumu dzīvnieku lietošana;

22.8. atzīmi par vēlmi saņemt reģistrācijas apliecību;

22.9. vēlamo pārbaudes datumu;

22.10. uzņēmuma vadītāja vai pārstāvja vārdu, uzvārdu, personas kodu, tālruņa numuru un e-pasta adresi;

22.11. iesnieguma iesniegšanas datumu.”

4. Izteikt 23.1. un 23.2. apakšpunktu šādā redakcijā:

“23.1. piešķirt atļauju un reģistrēt izmēģinājumu dzīvnieku audzētāju, piegādātāju vai lietotāju;

23.2. atteikt atļaujas piešķiršanu un izmēģinājumu dzīvnieku audzētāja, piegādātāja vai lietotāja reģistrāciju.”

5. Papildināt noteikumus ar 23.1 punktu šādā redakcijā:

“23.1 Dienests piešķir atļauju un reģistrē izmēģinājumu dzīvnieku audzētāju, piegādātāju vai lietotāju tikai tad, ja izmēģinājumu dzīvnieku audzētājs, piegādātājs vai lietotājs atbilst zinātniskiem mērķiem izmantojamo dzīvnieku aizsardzību regulējošo normatīvo aktu prasībām.”

6. Izteikt 25. punktu šādā redakcijā:

“25. Ja pieņemts lēmums piešķirt atļauju un reģistrēt izmēģinājumu dzīvnieku audzētāju, piegādātāju vai lietotāju, dienests triju darbdienu laikā pēc lēmuma pieņemšanas to iekļauj sarakstā. Atļaujā norāda personu, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām, un personu vai personas, kas minētas šo noteikumu 45. un 50. punktā.”.

7. Izteikt 27. punktu šādā redakcijā:

“27. Izmēģinājumu dzīvnieku audzētājs, piegādātājs vai lietotājs paziņo dienestam par izmaiņām, kas saistītas ar personu, kas atbildīga par to, lai nodrošinātu atbilstību zinātniskiem mērķiem izmantojamo dzīvnieku aizsardzību regulējošo normatīvo aktu prasībām, un personu vai personām, kas minētas šo noteikumu 45. un 50. punktā.”

8. Svītrot 28. punkta ievaddaļā vārdus un skaitli “šo noteikumu 2. pielikumā minēto”.

9. Izteikt 44. punktu šādā redakcijā:

“44. Darbinieki, kas:

44.1. veic procedūras ar izmēģinājumu dzīvniekiem, ir apguvuši minimālās izmēģinājumu dzīvnieku labturības prasības jomās, kas minētas šo noteikumu 47. punktā, izņemot šo noteikumu 47.11. apakšpunktā minēto jomu, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci;

44.2. kopj izmēģinājumu dzīvniekus, ir apguvuši minimālās izmēģinājumu dzīvnieku labturības prasības jomā, kas minēta šo noteikumu 47.1., 47.2., 47.3., 47.4., 47.6., 47.7. un 47.9. apakšpunktā, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci;

44.3. nogalina izmēģinājumu dzīvniekus, ir apguvuši minimālās izmēģinājumu dzīvnieku labturības prasības jomā, kas minēta šo noteikumu 47.1., 47.2., 47.3., 47.4., 47.7. un 47.8. apakšpunktā, un tos uzrauga šo noteikumu 45.3. apakšpunktā minētā persona uzdevumu veikšanas laikā, kā arī līdz brīdim, kad tie ir pierādījuši šai personai vajadzīgo kompetenci.”

10. Izteikt 48. punktu šādā redakcijā:

“48. Šo noteikumu 42. punktā minētie darbinieki, uzrādot dienestam sertifikātu vai citu atbilstošu apmācību dokumentu, pierāda, ka atbilstoši kompetencei ir apguvuši šo noteikumu 47. punktā minētās prasības akreditētā apmācības programmā saskaņā ar Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļvietnē. Sertifikātu vai citu atbilstošu apmācību dokumentu uzrāda dienestam pēc pieprasījuma.”

11. Papildināt noteikumus ar 48.1 un 48.2punktu šādā redakcijā:

“48.1 Šo noteikumu 42. punktā minētie darbinieki atbilstoši savām veicamajām darbībām iegūst, uztur un pierāda vajadzīgo kompetenci personai, kas pilda šo noteikumu 45.3. apakšpunktā minētos uzdevumus.

48.2 Šo noteikumu 42. punktā minētie darbinieki uztur kompetenci atbilstoši Eiropas Laboratorijas dzīvnieku zinātnes asociāciju federācijas (*FELASA*) pamatnostādnēm tālākizglītībai, patstāvīgi izglītojoties (nepārtrauktā profesionālā izaugsme), saskaņā ar Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļvietnē. Nepārtrauktu profesionālo izaugsmi pārrauga persona, kas pilda šo noteikumu 45.3. apakšpunktā minētos uzdevumus.”

12. Izteikt 50. punktu šādā redakcijā:

“50. Katram izmēģinājumu dzīvnieku audzētājam, piegādātājam un lietotājam ir norīkots praktizējošs veterinārārsts, kam ir īpašas zināšanas laboratorijas dzīvnieku medicīnā, vai – atbilstīgā gadījumā – piemēroti kvalificēts eksperts, kam uzticēti padomdevēja pienākumi saistībā ar izmēģinājumu dzīvnieku labsajūtu un ārstēšanu.”

13. Papildināt noteikumus ar 50.1 un 50.2punktu šādā redakcijā:

“50.1 Šo noteikumu 50. punktā minētais praktizējošais veterinārārsts ir apguvis apmācību atbilstoši Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļvietnē.

50.2 Šo noteikumu 50. punktā minētajam ekspertam ir īpašas tehniskas un zooloģiskas zināšanas par konkrētajām dzīvnieku sugām atbilstoši Eiropas Komisijas vadlīnijām “Par vienotas izglītības un apmācības sistēmas izveidi”, kas pieejamas Zemkopības ministrijas tīmekļvietnē.”.

14. Izteikt 79. punktu šādā redakcijā:

“79. Dzīvnieku labturības struktūrā ir vismaz persona vai personas, kas uzņēmumā atbild par izmēģinājumu dzīvnieku labturību un kopšanu, un – lietotāja gadījumā – zinātniskā personāla pārstāvis. Dzīvnieku labturības struktūra saņem ieguldījumu arī no norīkotā praktizējošā veterinārārsta vai šo noteikumu 50. punktā minētā eksperta.”

15. Izteikt 110.2. apakšpunktu šādā redakcijā:

“110.2. pierādījumus, kas demonstrē atbilstību prasībām par aizstāšanu, samazināšanu un pilnveidi.”

16. Izteikt 129.5. apakšpunktu šādā redakcijā:

“129.5. izvērtējumu par izmēģinājuma projekta atbilstību šādās tiesību normās noteiktajiem pamatojumiem:

129.5.1. šo noteikumu 66., 67., 68., 69., 70. un 71. punktā par izmēģinājumu dzīvnieku nogalināšanas metodēm;

129.5.2. Dzīvnieku aizsardzības likuma 24. panta 3. punktā un šo noteikumu 7. un 8. punktā par apdraudētajām sugām un procedūru mērķiem;

129.5.3. Dzīvnieku aizsardzības likuma 24. panta 5. punktā, 24.1 un 24.2pantā un šo noteikumu 9. un 10. punktā par primātiem, kas nav cilvēkveidīgie primāti, un procedūru mērķiem;

129.5.4. Dzīvnieku aizsardzības likuma 24. panta 4. punktā un šo noteikumu 11., 12. un 13. punktā par savvaļā sagūstītiem dzīvniekiem;

129.5.5. šo noteikumu 2.2., 14.2., 14.3., 14.4. apakšpunktā par izmantošanai procedūrās audzētiem dzīvniekiem;

129.5.6. Dzīvnieku aizsardzības likuma 24. panta 6. punktā un šo noteikumu 14.1punktā par klaiņojošiem dzīvniekiem un savvaļā mītošiem mājdzīvnieku sugu dzīvniekiem;

129.5.7. šo noteikumu 16., 17. un 18. punktā par procedūrām;

129.5.8. šo noteikumu 53., 54., 55., 56., 57., 58., un 59. punktā par anestēziju;

129.5.9. šo noteikumu 61. un 62. punktā par atkārtotu izmantošanu;

129.5.10. šo noteikumu 35., 36., 37., 38., 39. un 40. punktā par kopšanu un izmitināšanu.”

17. Izteikt 141. punktu šādā redakcijā:

“141. Dienests katru gadu apkopo un publisko statistikas informāciju par dzīvnieku izmantošanu procedūrās, tostarp informāciju par procedūru faktisko smagumu un procedūrās izmantoto primātu, kas nav cilvēkveidīgie primāti, izcelsmi un sugām.”

18. Svītrot noteikumu 2. pielikumu.

 Ministru prezidents A. K. Kariņš

 Zemkopības ministrs K. Gerhards